22 ઓક્ટોબરથી 15 નવેમ્બર સુધીમાં આર્થિક રીતે નબળા ખેડૂતો મગફળીનું વેચાણ કરી ચૂક્યા હશે. જેથી 70 ટકા જેટલી મગફળીનું વેચાણ થયા બાદ સરકાર ખરીદીની શરૂઆત કરશે, જેથી ખેડૂતોને ટેકાના ભાવનો લાભ નહી મળે. પરંતુ ખેડૂતોની મજબૂરીનો લાભ લઈ સસ્તા ભાવે મગફળી ખરીદનાર સંગ્રહખોરોને તેનો લાભ મળશે અને આ સસ્તા ભાવે ખરીદેલ મગફળીનું ટેકાના ભાવે વેચાણ કરી રૂપિયા કમાશે. જો આગામી દિવસોમાં સરકાર દ્વારા આ મામલે કોઈ નિર્ણય લેવામાં નહી આવે અને જગતના તાતની વાત સાંભળવામાં નહી આવે તો ખેડૂતોને સાથે રાખી ઉગ્ર આંદોલન કરશુ અને ખેડૂત વિરોધી સરકારને પડકાર ફેંકશું.